ПЛАН И ПРОГРАМ СЛОБОДНИХ АКТИВНОСТИ
СЕКЦИЈЕ

Ради јачања образовно-васпитне делатности школе, подстицања индивидуалних склоности и интересовања, правилног коришћења слободног времена, као и ради богаћења друштвеног живота и разоноде ученика, развијања и неговања другарства и пријатељства, школа реализује слободне активности, које се, по правилу, спроводе кроз рад у секцијама.
Садржај слободног времена обухвата низ разноврсних активности настале на интересима ученика које се одвијају слободно, спонтано, с намером и у оквиру којих сваки појединац може да изрази свој особен стил. Те су активности самопоткрепљујуће и њихово је обављање само посеби награда. Уз стицање знања и нове квалитете знања, важан је задатак подстицање интереса, побуђивање знатижеље, идентификација и подршка даровитих ученика и ученика који показују појединачни интерес за поједина подручја.
Сврха, циљ и задатак таквих активности су да живот ученика учине лепшим, хуманијим, разноврснијим, кориснијим, занимљивијим и угоднијим.
У раду с ученицима увек се узима у обзир да је Школа и социјална заједница, место учења, али и сусрета ученика, уз уважавање свих њихових развојних карактеристика и потреба које се могу реализовати тек у дијалогу школе с околином. Школа нема више само традиционалну улогу јер се у образовању нуде нове могућности изван наставе. Наставници су свесни чињенице да је код активности слободног времена најважније њихово позитивно усмерење, а оно се може постићи управо педагошки осмишљеним активностима које друштвено и културно вредним садржајима осигуравају задовољавање индивидуалних потреба младих и интереса као и свеукупног побољшања квалитета живота ученика. Укључивањем у рад секција ученици се уче како да формирају пожељне радне навике, воде бригу о властитом здрављу и радној способности и активирају своје стваралачке снаге за чије задовољавање и изражавање нису имали прилике у осталим видовима живота.
Смисао и рад секција није само у пружању могућности даровитима, већ и подстицању и стварању услова да се што више ученика укључи у њихов рад и пронађу смисао, задовољство и схвате властите потребе с обзиром на чињеницу да је слободно време оно подручје свакодневног живота у којем се млади најраније осамостаљују и у којој је њихова аутономија највећа, простор самоактуализације и остваривања особености, које ученици прихватају према слободној вољи и интересу, а које укључују и све обавезе и последице које из њих произлазе. 
На нивоу Школе темпо и начин рада у секцијама прилагођен је потребама и жељама ученика што пружа могућност индивидуалног развоја сваког ученика, подстиче искуствено учење, личну активност, доживљај властите вредности и унутрашњу мотивацију. Стицање знања, умења и навика стално се допуњује у складу с најновијим достигнућима и на тај начин се цела та активност актуализира и усклађује са увек новим и све сложенијим потребама ученика.
Са циљем да се живот ученика учини лепшим, хуманијим, разноврснијим, кориснијим и угоднијим ученицима је омогућено да се укључивањем у рад 10 секција растерете од наставе, упознају са подручјима која нису обрађена у програму, развијајући при том своје склоности и таленте, чувајући тако своју различитост, поштујући посебност другог и упознајући при том своје социјално окружење. 
[bookmark: _GoBack]Сама могућност избора међу појединим активностима мења код ученика однос према раду и његову одговорност за сопствене одлуке. Укључивањем у рад секција развија се код ученика осећај припадности колективу и такмичарски дух, развијају се одговорне и савесне личности, с осећајем за поштовање и чување различитости на културном и уметничком подручју, за укључивање у културна догађања у окружењу, ученици се упознају са начинима заштите здравља и развоја личне одговорности за своје здравље и здравље другог, за чување околине и отклањањe штетних утицаја на природу
